ตรวจเลือด hiv ที่คลินิคนิรนาม หลังเสี่ยงได้ 6 สัปดาห์ กับอีก 5 วัน ผลเป็นลบ ที่คลินิคบอกปิดเคส ผลน่าจะเชื่อได้ 100% แล้วใช่ไหมครับ
สวัสดีค่ะ การตรวจเลือดหาการติดเชื้อ HIV ที่คลินิกนิรนาม จะเป็นการตรวจหาเชื้อ HIV ด้วยวิธี fourth generation ซึ่งจะเป็นการตรวจหาทั้งแอนติบอดี้ต่อเชื้อ และตรวจหาแอนติเจนของเชื้อ (p24 antigen) ซึ่งจะเริ่มตรวจเจอเชื้อได้ตั้งแต่ 2 สัปดาห์หลังจากรับเชื้อมา และตรวจเจอได้เกือบ 100% ที่ 1 เดือน ดังนั้น หากได้ไปตรวจที่ 6 สัปดาห์ 5 วัน หลังไปมีความเสี่ยงมา แล้วผลเป็นลบ ก็แสดงว่าไม่มีการติดเชื้อค่ะ และไม่จำเป็นต้องตรวจซ้ำอีกค่ะ